שאלה: ממתלבט אם לחזור בתשובה או להמשיך להיות חילוני.: לכבוד הרב, אני בן 20. אני בחודשים האחרונים גילתי מחדש את היהדות לאחר סוג של.חזרה בתשובה בשנה האחרונה.מצד אחד אני רוצה להתקרב ויש לי שיעור קבוע שאני הולך אליו פעם בשבוע (בצבא) חוץ מזה שום דבר. יש לי מחשבות שאני רוצה להתקרב ולשמור עוד מצוות אבל הן מחשבות שתוך זמן קצר נעלמות ושוב אני רוצה להמשיך לחיות בתור אחד חילוני. אשמח לייעוץ
תשובה: לך צדיק! אשריך על הרצון לחזור בתשובה! עוד יותר יישר כוח עצום על עצם הפנייה לעזרה! אם הבנתי נכון אתה מתלבט האם לחזור בתשובה שני הצדדים מושכים ואתה לא יודע מה להחליט. נקדים ונאמר שאין כזה דבר יהודי חילוני (שפירושו- מלשון חול, ההיפך מקודש, או בתרגום מארמית- זר) כל יהודי הוא קדוש ובוודאי יהודי שמשרת בצבא, ובוודאי יהודי כמוך שחושב לחזור בתשובה! לפני שאענה אני חושב שכדאי שנעמיק קצת על הסיבה והשורש למה שאתה מרגיש. אז ככה. האמת, שכל אחד ואחד מאתנו יש גוף ויש נשמה. הגוף דורש את שלו והנשמה את שלה. רצונות הגוף הם רצונות שבאים לספק צרכים גופניים ולעיתים גם לספק צרכים ויצרים שפלים ונמוכים. רצונות הנשמה הם רצונות גבוהים, מוסריים, ורצונות לעבוד את ה  (גם אם האדם לא מודע אליהם). אלא מה? לפעמים הגוף מושך למטה והנשמה מושכת למעלה ואז יש את התחושה הזו של הניתוק, של הקרע, של ההתלבטות אותה אתה מרגיש. יש לזה שמות רבים. הידועים שבהם הם יצר הרע ויצר הטוב (שהם לא שדונים קטנים אלא כוח יצירה מסוים באדם המניע אותו לעשות טוב ורע) ההרגשה הזו מלווה את האדם בכל חייו כאשר ישנה מחלוקת בין רצונות הגוף (האסורים) לבין רצונותיה של הנשמה. אלא מה, שאצלך היא לא מופיעה על מעשה פרטי כזה או אחר אלא מופיעה על התלבטות כללית על שינוי אורח חיים. שלא תבין אותי לא נכון- לא כל אורח החיים החילוני הוא רע. אני לא מרגיש כמו מישהו שחי על מגדל שן של האמת שבא ומפתה אותך להיכנס אליו לאחר שאתה מתנער מכל העבר שלך. ישנם דברים רבים, טבעיים, טובים שקיימים בציבור שאתה מכנה  חילוני. יש שם המון דרך ארץ, מוסר עבודה, אידאליסטיות ועוד. וגם בעבר האישי שלך ישנם דברים טובים. לכן במידה וחוזרים בתשובה לא מוחקים את כל העבר שהיה אלא מסננים ומשאירים וממשיכים לאמץ גם את הדברים הטובים שבו ומעצימים אותם. כמו כן אדם לא צריך בעקבות החזרה בתשובה להתנתק מכישרונותיו, ממשפחתו ומהסובבים אותו אלא אדרבה- להעצים ולחזק את הקשר עם כל הנ"ל. אז מה בכל זאת לא טוב באורח חיים שאינו של עבודת ה? השוני הוא עקרוני ומהותי- למה אני מייחס חשיבות לחיי בעולם הזה- אורח החיים החילוני מייחס חשיבות רבה לחול, לגוף ומתעלם ומייחס חשיבות מועטה לנשמה. אורח החיים של עבודת ה  הוא אורח חיים בו מייחסים חשיבות רבה לנשמה לגוף ולנשמה שבתוך הגוף. ועכשיו אסביר את עצמי. כל אדם חי את חייו. השאלה היא מה מכוון את הלו"ז בחייו. האם כל חייו האדם רוצה לספק את צרכי הגוף, לענג אותו וחושב רק על חיי השעה או שהוא מבין שחייו הם חיי הנשמה ולא חיי הגוף המתכלה. הוא מבין שתפקידו בעולם הזה הוא להופיע את הנשמה בגופו בצורה הטובה ביותר ובכך לזכות לחיי העולם הזה וממילא גם לחיי העולם הבא. לאדם יש בחירה חופשית- ובין השאר הוא גם בוחר איך לנהל את חייו. יש רבים שאין להם התלבטות- לכאן ולכאן וממילא בחירתם יותר קלה. אתה נמצא כרגע במקום בו אתה לא יודע במה לבחור- האם לבחור באורח חיים שמקדש את הגוף או זה שמקדש את הנשמה. ולמה זה כ"כ קשה? משום שכולנו נמצאים בגוף ולגוף יש תביעות שקשה לסרב להם. כמו כן יש לנו הרגלים רבים שקשה מאוד לשנות זה לא שיש לנו התלבטות אינטלקטואלית, חיצונית, זה בוער מתוכנו, זה בשר מבשרנו שזועק ליחס. אז מה עושים? הכל, אבל הכל מתחיל בשכל. בתפילת שמונה עשרה יש את ברכת "חונן הדעת" בה מתפללים על חכמה בינה ודעת ולאחר מכן יש את ברכת "השיבנו" בה מתפללים על חזרה בתשובה. ומדוע זה ר הזה? מגלים לנו ח, שהסדר הנ"ל נלמד מהפסוק: "ויבין ושב". התשובה מתחילה מההבנה. ברגע שאתה מבין דבר אתה גם רוצה לעשות אותו. ברגע שאדם יבין כמה התורה ומצוותיה הם מתנה אלוקית. פשוט מתנה. ולא רק לחיי העולם הבא אלא גם לחיי העולם הזה, ברגע שהוא יבין מיהו עם ישראל מהי התורה ומהי כל מצווה ומצווה הוא ישתוקק לחזור בתשובה. לכן כדי לדעת במה להחליט אתה צריך להכיר את שני העולמות. את העולם שאתה מכנה "חילוני" אתה מכיר. את עולם התורה ומצוותיה אתה פחות מכיר. אני מבין שאתה הולך לשיעור פעם בשבוע ואני בטוח שהוא מועיל לך ומחזק אותך. במסגרת הצבאית יש לך כלים רבים נוספים שבהם אתה יכול להיעזר מעבר לשיעורים השבועיים. אני מציע לך לפנות למש"ק הדת או ו לרב היחידה (רב החטיבה  רב הבסיס, הבא"ח) ולבקש מהם שיפנו אותך למקורות מידע נוספים הטוב שבהם הוא חמ"ל תושייה, דרכו אתה זכאי מטכל"ית לשלושה ימי עיון מלאים ולחומר מגוון למייל. אתה יותר ממוזמן להתקשר למוקד של הרבנות הצבאית לכל שאלה באמונה ובהלכה- 0529414414. מעבר לזה בצבא יש חוברות רבות המחולקות בבתי הכנסת עם דברי תורה פשוטים ונעימים, שגם דרכם תוכל ללמוד על עולם התורה. אני בטוח שיש לך גם במחלקה ובפלוגה חיילים שומרי תורה ומצוות. כדאי שתחבור אליהם ושתשאל אותם את השאלות שמציקות לך. כל זה במסגרת הצבאית שעל פי הבנתי אתה מסיים אותה בעוד כשנה. במסגרת האזרחית אני מציע לך ללכת ל"מכון מאיר" הנמצא בירושלים בו לומדים בדיוק צדיקים כמוך את היסודות האמונה ולומדים על המצוות וקיומן כל אחד על פי רמתו, עם יחס אישי מלא באהבה ואמונה. יש להם אחלה אתר ואחלה אפליקציה עם שיעורים רבים שאתה יכול להוריד לשמוע על נושאים רבים עם רבנים רבים כבר בשירות הצבאי וגם לאחריו. אתה כרגע משרת בצבא. אינני יודע אם כלוחם או כג ובניק (ששניהם קדושים וטהורים!) אתה מן הסתם יודע שכדי לקבל תעודת לוחם עליך להתאמץ. אין דרך קיצור, לא בזמן ולא בדרך עצמה. במידה ויבוא אליך חייל שנמצא בתחילת הטירונות ואותו חייל באמת רוצה להיות לוחם אבל מתלבט אם לרדת לג וב משום שקשה לו. מה תגיד לו? אני בטוח שתיתן לו שיחת רבא"ק על מה זה להיות לוחם, וכמה זה חשוב, ושישקיע באימון ובבוחן מסלול כדי להצליח. ומה יעשה כדי להצליח? לרצות ולהתאזר בגבורה! אין דרך אחרת. לי אין מושג איך סיימתי את בוחן המסלול בהצלחה. אבל העובדה היא שכשרציתי וכשחתרתי לכך- הצלחתי. והיו חבר ה שהיו בכושר וירדו לג וב- וזה לא קרה משום שהם לא יכלו, הם לא רצו. הייתה חסרה בהם גבורה וכוח רצון. החיים שלנו בעולם הזה הם חיים של עמל. מי שאיננו מפנים שחיינו הם חיים של עמל נכנס להרבה משברים מיותרים. אנחנו עמלים כדי לעבוד ולהתפרנס לצרכי הגוף ועמלים גם לא פחות כדי לפרנס את הנשמה וכדי לעבוד את ה. הדרך בה אתה צריך לעבור (במידה ותבחר בה) היא דרך מדהימה, אך גם קשה. משתלמת אך גם תובעת. התחלת החזרה בתשובה היא דווקא ע"י ששואלים- תשאל בלי להתבייש, על כל פרט, אל תוותר! תתאזר בגבורה! אל תתייאש! אשריך שאתה רוצה לחזור בתשובה! במקום שבעלי תשובה עומדים צדיקים גמורים אינם יכולים לעמוד! רבש"ע חולה עליך!!! אשמח לעזור לך בכל דבר בהמשך! מקווה שנתתי כיוון כללי אשמח לעזור עוד אם צריך המייל שלי: elronza gmail.com פלאפון: 0524521552 אלרון